Aalborg DH vandt overbevisende 35 - 23 over bundholdet Odense. Det er holdets første sejr i det nye år, der indtil nu har budt på to store nederlag til nogle af ligaens tophold. Sidste sæson missede Aalborg DH slutspillet og måtte i stedet spille kvalifikationsspil for at blive i ligaen. Holdets klare ambition for sæsonen er at komme med i det forjættede slutspil. Efter søndagens resultat ligger nordjyderne lige nu på en sjetteplads med 12 point. Det er kun to point mere end nærmeste konkurrent, SK Århus, på 7. pladsen. Næste kamp for ADH er ude mod Viborg den 21. januar.
Kampen om slutspillet spidser til, og søndag eftermiddag føjede Aalborg DH vigtige point på kontoen til kampen om en af de seks eftertragtede pladser.